דוגמאות כתבי טענות - ביטוח ונזיקין
דוגמאות כתבי טענות - ביטוח ונזיקין

3. תגובה מטעם התובע לבקשת הנתבע להגיש תצהיר נוסף מטעמו של הנתבע -  בתביעה בגין רשלנות עורך-דין

בבית-המשפט השלום                                                                    ת"א ______

ב ____           

המבקש (הנתבע):                

____ ת.ז.____   
ע"י ב"כ עורך-הדין ____
מרח' ____, עיר ____
טל: ____, פקס: ____
נגד

המשיב (התובע):


____ ת.ז.____   
ע"י ב"כ עורך-הדין ____
מרח' ____, עיר ____
טל: ____, פקס: ____
תגובה מטעם התובע לבקשת הנתבע להגיש תצהיר נוסף מטעמו של הנתבע

בית-המשפט הנכבד מתבקש לדחות את בקשת הנתבע להגיש תצהיר נוסף מטעמו וכל זאת כאמור להלן. 

ואלה נימוקי התגובה:
1. תקנה 241(א) לתקנות סדר הדין האזרחי, התשמ"ד-1984 קובעת כדלקמן:
"241. הגשת בקשה בכתב והדיון בה
(א) בבקשה בכתב יפרט בעל הדין את טיעוניו כולל אסמכתאות, ויצרף לה תצהיר לשם אימות העובדות המשמשות יסוד לבקשה; תצהיר שלא צורף לבקשה בעת הגשתה, לא יצורף לה אלא ברשות בית-המשפט..."

{ההדגשות אינן במקור - ____. ____}
2. תקנה 241 לתקנות סדר הדין האזרחי, התשמ"ד-1984 {ייקרא להלן גם: "תקסד"א"}, מסדירה את סוגיית הבקשה בכתב. נוסח תקנה 241(א) לתקסד"א קובע כי משהוגשה בקשה בכתב, על המבקש לשטוח בה מלוא טענותיו. עוד עולה כי על המבקש לתמוך טענותיו אלו באסמכתאות. ככל שהבקשה כולל טענות עובדתיות, הרי שיש לאמת אלו בתצהיר.
3. יוצא איפוא, כי בקשה שלא צורף לה תצהיר, לאו-בקשה כדין היא {ראה למשל בש"א 4807/05 משה בוצ'ן ביוב עבודות אחזקה בע"מ נ' מנדלר יוסף, פדאור 05(32), 564 (2005)}.
4. כפי שעולה מבקשת הנתבע בקשתו לא נתמכה בתצהיר ערוך כדין כנדרש על-פי תקנות סדר הדין האזרחי ודי בזה כדי להביא לדחייתה של הבקשה. 
5. בהקשר האחרון, בית-המשפט העיר בעבר בהחלטתו כי היה על הנתבע להגיש תצהיר התומך בבקשתו. לעניין זה ראה דברי בית-המשפט בהחלטתו מיום ____ לפיהם:
"הבקשה למחיקה על-הסף נמחקת כפי שהסכים הנתבע. אשר להוצאותיה, אכן עיון בבקשה מלמד כי לא היה מקום להגישה מלכתחילה, שכן נטענות בה טענות עובדה רבות... וזאת מעבר לעובדה שהבקשה הוגשה ללא תצהיר."

{ההדגשות אינן במקור - ____. ____}
6. כאמור לעיל, העובדות המפורטות בבקשה לא נתמכו בתצהיר ערוך כדין. הנתבע לא מפרט אילו מאמצים עשה כדי לאתר את מר ____ ואימתי ו/או לא צירף כל אסמכתא שהיא בדבר מצבו הרפואי של מר ____. 
7. הנתבע מציין בתגובתו בסעיף 3 לבקשה כי "רק לאחרונה נאות" מר ____ לבקשתו של הנתבע ליתן תצהיר ואולם הנתבע לא מסביר בבקשתו מדוע התעכב בהגשת בקשתו זו מרגע הסכמת מר ____ ליתן תצהיר ועד ליום הגשת הבקשה.  
8. כפי שעולה מתיק בית-המשפט {נט המשפט} ביום ____הגיש הנתבע תצהיר עדות ראשית מטעמו. בתצהיר עדות ראשית זו מעלה הנתבע טענות כאלו ואחרות הקשורות למר ____ ואולם הנתבע לא מציין ולו במילה אחת כי ניסה ו/או ינסה להשיג את מר ____ על-מנת שהאחרון יתן תצהיר מטעמו ו/או הסותר את טענות התובע. 

9. מצופה מן הנתבע - בפרט כאשר נקבע דיון הוכחות לצדדים ליום ____- כי יגיש ראיותיו במקשה אחת. התנהלות הנתבע מקשה על ניהול ההליך ודי בכך כדי להביא לדחייתה של הבקשה.
10. לתגובה זו לא מצורף תצהיר מטעם התובע שכן מדובר בטענות משפטיות ו/או במסמכים המצויים בתיק בית-המשפט לרבות בקשתו של הנתבע. 
11. לאור האמור לעיל, מתבקש בית-המשפט לדחות הבקשה וכן להשית על הנתבע הוצאות התגובה. 
                                                                             _________________

____ - משרד עורכי-דין    

        





_______, עו"ד

                                                            

ב"כ המשיב-התובע

